สวัสค่ะคุณ หนูขอสงวนชื่อนะคะหนูอายุ16ปี คือวันที่26 กพ.หนูมีอะไรกับแฟนติดต่อ3วัน คือ26-28 แต่ไม่ได้นานนะคะแต่ละครั้งไม่ถึงชั่วโมง ใส่ถุงยางทุกครั้วนะค่ะ แล้วพอวันที่28มีเลือดออกหลังจากเสร็จกิจแบบไม่ค่อยเยอะเท่าไหร่ หนูเลยคิดว่าน่าจะฉีกขาดธรรมดา เลยไม่ได้กินยาอะไร แต่ไม่มีอาการเจ็บตรงไหนเลยเลือดไหลออกมาดื้อๆเลย มีก็เพียงเเต่ปวดท้องน้อยนิดหน่อยจนอีกวันก็ยังมีเลือดอยู่เเล้วเยอะกว่าเดิมมาเรื่อยๆ ตอนแรกคิดว่าประจำเดือนแต่หนูพึ่งหายไปวันที่22นี่เอง จนมาถึงวันนี้(7มีนา)เลือดยังมีอยู่เลยค่ะแต่น้อยกว่าเดิมบ้างเเล้ว หนูอยากรู้จะว่าหนูเสี่ยงจะเป็นโรคอะไรมั้ย. แล้วมีวิธีรักษาเบื้องต้นยังไงบ้าง หนูจะหลีกเลี่ยงไม่ให้เป็นอีกได้ยังไง คือหนูกลุ้มใจมากค่ะ ขอบค่ะ.
สวัสค่ะ การมีเลือดออก ตั้งแต่วันที่ 28 ก.พ. จนถึงวันนี้วันที่ 7 มี.ค. โดยที่ประจำเดือนเพิ่งหมดไปในวันที่ 22 ก.พ. ถือเป็นอาการมีเลือดผิดปกติออกจากช่องคลอด ซึ่งสาเหตุอาจเกิดได้จาก1. ภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น ซึ่งถุงยางอนามัยไม่สามารถป้องกันการตั้งครรภ์ได้ 100% ดังนั้นจึงมีโอกาสตั้งครรภ์ได้ โดยทั้งนี้หากเป็นคนที่มีประจำเดือนมาไม่สม่ำเสมอ ประวัติประจำเดือนอาจเชื่อถือไม่ได้ค่ะ2. มดลูกอักเสบ แต่จะมีอาการตกขาวที่ผิดปกติร่วมด้วย มีปวดท้องน้อย เจ็บเวลามีเพศสัมพันธ์ เจ็บขณะปัสสาวะ3. มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)ส่วนใหญ่จะทำให้มีอาการขาดประจำเดือนแล้วตามด้วยอาการมีเลือดออกมาก และผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4. มีโรคของมดลูกหรือรังไข่ เช่น เนื้องอกมดลูก เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น แต่เนื่องจากอายแค่ 16 ปี โอกาสเป็นไปได้น้อย5. มีโรคทางกายอื่นๆ อยู่ เช่น เกร็ดเลือดต่ำ การแข็งตัวของเลือดผิดปกติ มีภาวะไทรอยด์ต่ำ หรือใช้ยาบางอย่างอยู่ เช่น ยาต้านการแข็งตัวของเลือด เป็นต้นหากมีการใช้ยาฮอร์โมน หรือวิธีคุมกำเนิดต่างๆ ก็อาจเป็นสาเหตุที่ทำให้เลือดออกผิดปกติได้แนะนำว่าหากเลือดยังคงออกทุกวัน หรือมีอาการปวดท้องน้อยมาก ควรรีบไปพบสูติ-นรีแพทย์ค่ะ ในเบื้องต้นอาจลองตรวจหาการตั้งครรภ์ดูก่อนค่ะ